டெல்லியிலிருந்து ஐரோப்பா வரை பல ஆயிரம் மைல்களுக்கு அப்பால் சைக்கிளில் பயணமாகி தன் காதலியைத் தேடிப்பிடித்துத் திருமணம் செய்துகொண்ட பிகே மஹாநந்தியாவின் நிஜக் காதல் கதையிலிருந்து, பேரிலக்கியங்கள் பேசிய புனைவுக் காதல்கள் வரை காதலின் கதைகளும், பரிணாமங்களும் அவை பேசிய உன்னதமும் எண்ணில் அடங்காதவை. வீரமும் காதலும் கொஞ்சம் அதிகப்படியாகவே இடைப்பட்ட காலங்களில் சித்திரிக்கப்பட்டு, கொண்டாடப்பட்டிருக்கிறது. போரில் தோற்றவனும், காதலில் தோற்றவனும் வாழ்வதற்கான தகுதியை இழப்பவனாய் போதிக்கப்பட்டு, சுயமிழந்து திரிவதே காதல், தெய்விகக் காதல் போன்ற பிம்பங்களிலிருந்து தற்காலச் சமூகம் வெளியேறி வந்தாலும், உதாரணக்காதலாய் நம்முன் நிறுத்தப்பட்டது வரலாற்றுப் பிழைகள்தான்.